Source: http://www.jamijarvi.fi/kunta/paatoksenteko/poytakirjat/sivistyslautakunta/getfile.php?file=132
Timestamp: 2017-11-22 14:49:39+00:00

Document:
sivltk12102004604
Aika Ti 12.10.2004 klo 19.00
§ 67 PÖYTÄKIRJAN TARKASTAJIEN VALINTA
§ 68 TOIMINTASUUNNITELMA / KOULUN ULKOPUOLINEN TOIMINTA
§ 70 SOPIMUS YHTEISESTÄ PERUSKOULUTOIMESTA TARKISTAMINEN
§ 71 TALOUSARVION TOTEUTUMINEN AJALTA 01.01.-31.08.2004
§ 72 VIRANHALTIJAPÄÄTÖKSET AJALTA 01.03.- 30.09.2004
§ 73 OHJAAVAT OPETTAJAT LV 2004-2005
§ 74 VÄLIRAPORTTI / TAVOITTEIDEN TOTEUTUMINEN 30.06.2004
§ 76 HAKEMUS KOULUKULJETUKSEN JÄRJESTÄMISESTÄ
§ 77 KULJETUSSUUNNITELMA LV 2004 - 2005
§ 78 TIEDOKSI SAATETTAVAT ASIAT
12.10.2004 klo 19.00 - 21.25
Pasi Huhtanen, Marja-Liisa Vainionpään varajäsen
Pöytäkirjan tarkastajiksi valittiin Pasi Huhtanen ja Helena Lehtiö. Tarkastus päätettiin pitää ke 13.10.2004 klo 13.00 jälkeen.
- Palokosken, Suurimaan ja Tykköön koulujen 5-6 luokkien oppilaiden leirikoulu Ahvenanmaalle 23.8.-26.8.2004, toimintasuunnitelma on liitteenä 68.1.
-Jämijärven keskuskoulun 9.lk:n valinnaisliikunnan vaellusretki Jämin vaellusreiteillä la 11.9.2004, toimintasuunnitelma on liitteenä 68.2.
1.1.1997 voimaan tullutta sopimusta yhteisestä peruskoulutoimesta on tarkistettu sopijakuntien kanssa pidetyssä neuvottelussa 29.4.2004.
Sopimukseen lisätään kohta otsikon: Kustannusten määräytyminen ja jakoperusteet alle
Oppilaan henkilökohtaisen koulunkäyntiavustajan ottamisesta ja kustannuksista sovitaan kussakin tapauksessa erikseen.
Uusi sopimus on liitteenä 70.1.
Ehdotus: Sivistyslautakunta päättää hyväksyä liitteenä 70.1. olevan sopimuksen yhteisestä peruskoulutoimesta.
Ehdotus: Sivistyslautakunta merkitsee tietoon talousarvion toteutumisen ajalta 01.01.-31.08.2004.
Ehdotus: Sivistyslautakunta merkitsee tietoonsa saatetuksi rehtorin viranhaltija päätökset ajalta 01.03.-30.09.2004.
Alkuopetukset (perusopetuksen 1-2 lk) ja perusopetuksen 3-6 luokkien ohjaavat opettajat valitaan lukuvuodeksi kerrallaan. Yleisesti opettajien kesken on sovittu, että ohjaavat opettajat toimisivat tehtävässään vuorotellen lukuvuoden kerrallaan.
Ehdotus: Sivistyslautakunta päättää valita alkuopetuksen ohjaaviksi opettajaksi Elina Joensuun ja perusopetuksen luokkien 3-6 ohjaavaksi opettajaksi Laura Järvisen lukuvuodeksi 2004 - 2005.
Väliraporttien valmistelu on tehty hallintokunnittain. Rehtori on laatinut koulutoimen väliraportin, liite 74.1.
Ehdotus: Sivistyslautakunta hyväksyy väliraportin/ tavoitteiden toteutuminen 30.6.2004 liitteen 74.1. mukaisesti.
Kyösti ja Sirpa Salo ovat jättäneet sivistysosastolle hakemuksen koulukuljetuksen järjestämisestä kotoa vähintään 1. ja 2. luokan ajaksi. Kirje on esityslistan liitteenä. Hakemuksessaan Salot vetoavat perusopetuslain 628/1998 32 §:ään.
Koulukuljetukset on tällä hetkellä toteutettu noudattaen kuljetussuunnitelmaa, joka on laadittu perusopetuslain 628/1998 32 § mukaisesti. Jämijärven kunnassa on, lain sitä edellyttämättä huomioitu pienet 1-2 luokkien oppilaat laskemalla koulukuljetukseen oikeuttava koulumatkaraja 3 km:iin. Lain edellyttämä raja on 5 km.
Kyösti ja Sirpa Salon lapsen Joonaksen (7v) koulumatka on n. 4,7 km. Johon sisältyy n. 1200m kävelymatka paikkaan, josta taksi hänet noutaa. Joonas Salon koulumatka ei ylitä perusopetuslain edellyttämää 5 km rajaa, vaan hänelle on järjestetty kuljetus kunnan oman päätöksen mukaisesti, koska hänen koulumatkansa ylittää 3 km.
Näin ollen katson, että Joonas Salo saa perusopetuslain edellyttämää tasoa parempaa palvelua osakseen jo tällä hetkellä.
Mikäli koulukuljetusten järjestämisessä lähdetään sille tielle, että joidenkin osalla haetaan lapsi kotoa, saa se aikaan tilanteen, jossa muutkin vanhemmat peräävät oikeuksiaan tähän tapaukseen vedoten.
Päätös kotoa hakemiseen ja mahdolliset muiden vanhempien esiin tulevat vastaavat vaatimukset saavat aikaan tilanteen, jossa pienetkin muutokset reiteissä, kertautuessaan useitten oppilaiden kohdalta, aikaistavat muiden oppilaiden kouluunlähtöä. Tällöin on todennäköistä, että syntyy vastakkaisten valitusten kierre.
Jotta oikeudenmukaisuus ja tasa-arvoisuus täyttyisivät, koulukuljetusten poikkeukselliseen järjestämiseen tulisi voida osoittaa erityistä oikeutusta esimerkiksi sillä, että kyseinen koulumatka on kunnan muuta tiestöä huomattavasti vaarallisempi jonkin perusteen osalta, lapsen sairaus tms.
Poikkeukset ja mahdolliset erityistapaukset tulee luonnollisesti harkita tapauskohtaisesti , mutta olisi suotavaa, että Jämijärven kunnan koulukuljetuksista luodaan kriteeristö (teiden vaarallisuusasteiden kartoittaminen) ja periaatteet (esim. koululiitu-malli), kuten on tehty joissakin kunnissa.
Ehdotus: Jämijärven kunnan sivistyslautakunnassa käydään periaatteellinen keskustelu koulukuljetusten järjestämisperiaatteista ja luodaan lukuvuoden 2004-2005 aikana suunnitelma, joka otetaan käyttöön lukuvuonna 2005-2006.
Käytävän selvitystyön vuoksi sivistyslautakunta päättää, että Sirpa ja Kyösti Salon lapsi Joonas Salo haetaan kotoa lukuvuonna 2004 - 2005. Päätös ei koske muita tulevia lukuvuosia, jotka toteutetaan vuosittain tehtävää kuljetussuunnitelmaa noudattaen. Vuosittainen kuljetussuunnitelma laaditaan kuluvan lukuvuoden aikana sovittavien periaatteiden mukaisesti.
Asiasta käytiin periaatteellinen keskustelu, lautakunnan jäsen Anu Sillanpää ehdotti, että noudatetaan vuosien varrella muotoutuneen käytännön mukaista linjausta, jonka perusteella Joonas Saloa ei haeta kotoa. Kyösti ja Sirpa Salo voivat kuitenkin sopia autoilija Timo Rannan kanssa mahdollisuudesta maksulliseen kuljetukseen, mikäli se sopii koulukuljetusten aikatauluihin aiheuttamatta ongelmia. Lautakunnan jäsen Pasi Huhtanen kannatti em. ehdotusta.
Koska asiasta tehtiin kannatettu vastaehdotus, puheenjohtaja pani toimeen kättennostoäänestyksen. Esittelijän ehdotus sai yhden äänen ja Anu Sillanpään ehdotus 5 ääntä.
Päätös: Sivistyslautakunta päätti hylätä Kyösti ja Sirpa Salon hakemuksen koulukuljetuksen järjestämisestä äänin 5-1, mutta Saloilla on mahdollisuus sopia autoilija Timo Rannan kanssa maksullinen kuljetus kotoa Taulunojantien risteykseen asti, mikäli se sopii koulukuljetusten aikatauluihin aiheuttamatta ongelmia.
Liitteenä 77. 1 on lukuvuonna 2004-2005 käytössä oleva kuljetussuunnitelma.
Ehdotus: Sivistyslautakunta merkitsee tiedoksi liitteen 77.1. mukaisen kuljetussuunnitelman lukuvuodelle 2004-2005.
- Ilmoitus vanhuuseläkkeen myöntämisestä 1.8.2004 lukien /Aimo Alakoski.
Ehdotus: Sivistyslautakunta saattaa tiedoksi em. asian.

References: § 67

§ 68

§ 70

§ 71

§ 72

§ 73

§ 74

§ 76

§ 77

§ 78